NaiveNeuron/SloPal huggingface dataset:
Simon, Zsolt, poslanec NR SR (2019-05-09):
Ďakujem pekne. Vážený pán predsedajúci, vážený pán minister, kolegyne a kolegovia, som rád, že pán minister Gál prináša takéto riešenie, teda aby to bolo v skrátenom konaní, nie je dobré, ak ktokoľvek sa bude cítiť ohrozený, či môže, alebo nemôže spievať hymnu a či za to dostane on sám pokutu, to Ondro, Ondrej Dostál dobre povedal, on sám za to nemôže, ale organizácia, nakoľko sa to deje, toho pokutovať podľa návrhu SNS, ktorú schválila vládna koalícia a prezident vrátil, podľa tej možné je. Tak ako pán minister vo svojom úvodnom vystúpení zdôvodnil potrebu zrýchleného konania, že sú ohrozené ústavou garantované práva na slobodu prejavu do tej miery, že je potrebné tento stav právnej neistoty odstrániť. Toto tvrdenie alebo prehlásenie ministra za MOST – HÍD je jednoznačným dôkazom toho, že kolegovia z poslaneckého klubu, poslanci za MOST – HÍD pred chvíľkou nás tu zavádzali, celú Národnú radu. Tvrdili, že ten zákon, ktorý pán prezident vrátil, je absolútne v poriadku a netreba na tom nič meniť a je to absolútne v poriadku tak, ako to je. Tak keby to bolo v poriadku, tak tento návrh tu nie je a nejde, nepodporujú poslanecký návrh v skrátenom konaní. Je to len dôkaz o tom, že boli prichytení na tom, že niečo urobili zle. Kolegyne, kolegovia, keď ste to urobili zle, nasypali ste si popol na hlavu. No rovno ste mohli povedať, že, dobre, ideme to takýmto spôsobom odstrániť. Vy tu dneska v pléne predvádzate pri prezidentom vrátenom zákone to, že absolútne ste nepochybili, ostatní sú vinní, vy ste v ničom sa nepomýlili. A minister, váš vlastný minister tu tvrdí, že ten zákon, ktorý ste tu v parlamente schválili z dielne SNS, je zlý. Pán minister by skôr mal povedať jednu vec, čo ma zaujíma. Prečo ten poslanecký návrh nebol na medzirezortnom pripomienkovom konaní? Prečo ministerstvo v zmysle legislatívnych pravidiel vlády nedalo na medzirezortné pripomienkové konanie? Prečo k tomu nezaujala vláda stanovisko? Lebo to je zapísané a to vláda neurobila. Ako vláda sa môže rozhodnúť, že nezaujme stanovisko. Ale ministerstvo, komu Úrad vlády pridelí materiál na pripravenie stanoviska, musí vykonať skrátené rozporové konanie. Ďakujem pekne. Chcem záverom dodať, že ja aj skrátené konanie, aj ten návrh z dielne MOST-u – HÍD podporím, pretože mne ide o to, aby ten zákon v tej podobe, v akej podobe SNS a vládna koalícia aj vďaka MOST-u schválila, nebola v platnosti. Toto znenie, kde to MOST sám po sebe sa snaží napraviť, je oveľa prijateľnejšie. Ďakujem.
Zmajkovičová, Renáta, podpredsedníčka NR SR (2013-03-15):
Pán poslanec Martvoň.
J. Vaľová, poslankyňa: (2008-02-07):
Pána Kahanca by som poprosila. Pán Kahanec, ja som prekvapená z toho, čo ste povedali. Vo VÚC v Prešove máte 43 poslancov, máte drvivú väčšinu. A ja sa vás pýtam, že vy sa pýtate mňa, prečo 20 miliónov vyšší územný celok schválil na SAD-ku a na cesty? To sa pýtate vy mňa?  To snáď by som sa mala opýtať ja vás. Ak sa zvýšilo o 20 miliónov korún, prečo ste ich schválili na cesty? Veď tam máte obrovskú, drvivú väčšinu. Takže, ja by som povedala takto, vážení kolegovia, kolegyne, že áno, treba tento zákon novelizovať, ale, ako som povedala, v júli bude celková novelizácia, pretože zase novelizovať zákon len tak od zeleného stola nie je dobré. A preto je potrebné sedieť s VÚC-kami, možno s mimovládkami, čo sa  momentálne deje na ministerstve práce, sociálnych vecí a rodiny a verím, že vyjde jeden kvalitný zákon. Ďakujem pekne.
Laššáková, Jana, podpredsedníčka NR SR (2012-12-07):
Pán, pán minister... Áno, áno.
Vitteková, Anna, poslankyňa NR SR (2011-06-01):
Ďalej dajte, prosím, hlasovať o bode dva s návrhom neschváliť.
Kvorka, Ján, poslanec NR SR (2017-03-23):
Ďakujem pekne za slovo. Vážení páni poslanci, vážené pani poslankyne, v súlade s § 73 o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona. (Rečník sa zadýchava, šeptom reaguje na reakciu navrhovateľky: „Som utekal.“ ) Návrh spĺňa náležitosti podľa rokovacieho poriadku a legislatívnych pravidiel tvorby zákonov. (Prerušenie vystúpenia predsedajúcim.)
Košútová, Magda, poslankyňa NR SR (2014-04-01):
Ďakujem pekne za slovo. No je pre mňa veľmi traumatizujúce to, čo sa tu deje a ako sa tu začíname chovať, pretože my sme boli na tom poslaneckom prieskume na Javorine. My máme snahu tým ľuďom pomôcť. A robiť z nás a priori zlodejov, klamárov, podvodníkov, ľudí, že ideme ľudí okrádať, tak to teda nie! Vážení, tu bola snaha, aby sa tým ľuďom čo najskôr pomohlo, aby sme im pomohli riešiť situáciu, ktorá je už dlhé roky a ktorá ich skutočne traumatizuje. Videli sme, aká tam je situácia. A vy tu teraz, keď prídeme s nejakým návrhom, tvrdíte, že ideme niekoho okrádať?! No potom platí: podľa seba, súdim teba. (Výkriky v sále.)
Lukáč, Jozef, poslanec NR SR (2016-04-21):
Ďakujem. Pán kolega, chcem sa poďakovať za to, že ako jednoznačne ste sa prihlásili ku konzervatívnym a kresťanským hodnotám v tomto parlamente. A tak isto chcem, zaujala ma teda myšlienka, ako by ste bránili pánov poslancov Blahu a Poliačika a podobných. Myslím si, že to je cesta, hľadať spoločné prieniky napriek tomu, že sme rôzni a z rôznych frakcií. Ďakujem.
Grendel, Gábor, podpredseda NR SR (2021-12-08):
Pán poslanec Jozef Šimko s faktickou poznámkou.
Matovič, Igor, poslanec NR SR (2012-07-31):
Budem reagovať iba na poslanca Bublavého. Veľmi pozorne počúva, že, povedal si dve veci, že ak niekto sa teší z toho, že prišla kríza, nie je s ním niečo v poriadku. Dovolím si zopakovať, čo som povedal. Povedal som, že jediné, čo ma na kríze teší, je to, že naučila kríza politikov správať sa zodpovedne, alebo inak povedané, že kríza odhalila krízu hodnôt politických strán, alebo krízu hodnôt politickej strany SMER napríklad, ale aj ostatných, ktoré sa správali nezodpovedne. A potom si druhé povedal, že ak niekto kritizuje SMER za to, že pomohol schváliť rozpočet, nie je s ním všetko v poriadku. Znova hovorím, že som hovoril o tom, že nemôžete vy kritizovať, že vznikla diera v štátnom rozpočte, alebo kritizovať štátny rozpočet, ktorý ste de facto vy schválili. Ako naozaj, to je schizofrenické. A povedal si, že nie je teda s ním niečo v poriadku. A ja si dovolím povedať, že ak akýkoľvek poslanec Národnej rady nie je schopný pochopiť dva jednoduché a čisté argumenty, logické, tak nie je s ním niečo v poriadku.
P. Paška, predseda NR SR: (2007-11-29):
Nech sa páči, pán minister.
Hargaš, Ján, poslanec NR SR (2024-01-19):
Ďakujem za slovo, pán predsedajúci. Tiež chcem poďakovať pani Marcinkovej za obnaženie toho kontextu, v ktorom táto koalícia predkladá tento návrh, návrh zákona, pretože naozaj tie priority sú jasné. Koalícii nejde o ochranu ľudských práv a už vôbec nie o ochranu ľudských práv detí. Koalícii prioritne ide o ochranu ľudských práv im spriaznených kamarátov, ktorí porobili kadejaké šibalstvá, keď to mám tak povedať. Posledné roky a teraz by za ne mali byť zodpovední a to sa viacerým z nich úplne, úplne nepáči. No čiže toľko, toľko k prioritám koalície. Tá, tá intenzita, ktorú nasadili na bránenie svojich kamošov, je obdivuhodná a keďže akcia vyvoláva reakciu, tak rovnako obdivuhodne sa snažíme tento valec my brzdiť a ja tak priebežne sledujem kolegov tuná na pravom fronte a už im to ide trošku pod kožu, ja si myslím, že sedieť tu v piatok, počúvať tie otázky, vedieť, že nemám odpoveď a keby som aj mal, tak mám zakázané sa prihlásiť do rozpravy, lebo tak, tak bol povel. Ja chápem, že to je nepríjemné viacerým z vás. Videl som aj, že vám bolo nepríjemné, keď som sa vás pýtal, že či ste svojim voličom vysvetlili následky tejto, tejto novely. Viete, je to jednoduché. Stačí, aby štyria z vás, aby vám to bolo dosť nepríjemné na to, že sa rozhodnete zmeniť svoj názor a poviete si, že vám to za to nestojí a že nebudete počúvať pokyny zhora a jednoducho sa rozhodnete hlasovať podľa vlastného svedomia a túto novelu odmietnete odhlasovať. Ďakujem pekne.
Osuský, Peter, poslanec NR SR (2017-09-13):
Ďakujem pekne. Platí také nejaké úslovie, ktoré kedysi u nás na klinike razil pán profesor Hegyi – na jednej lodi jeden kapitán. To príslovie má v sebe kus pravdy a domnievam sa, že kolektívne orgány, ktoré majú viesť inštitúcie, sú zo svojej podstaty horšou cestou. Predstava, že by RTVS viedli kolektívne vedúci redakcie spravodajstva, zábavy, kultúry a športu a pravidelne by sa schádzali, aby rozhodovali namiesto štatutára, je dosť zvláštna. To, že sme mali, že máme na stole predložený návrh zákona, v ktorom je menovite reč o občanovi Krajňákovi, je skutočne, jemne povedané, avantgardné. Už len čakám, kedy budeme prípadný neúspech hokejového národného mužstva riešiť tým, že prijmeme zákon, kde menovite vyženieme trénera v prechodných ustanoveniach, a už sa tu dialo všeličo, niektorí si pamätáme vyháňanie Gauliedera, ale venovať menovite osobe občana Slovenskej republiky zákon, ktorý ostane v Zbierke zákonov, je skutočne nečakaný prvok. No, samozrejme, keď si osvojíme celkom jednoduchú pravdu, že tento zákon je naplnením telefonátu, tak potom, samozrejme, nás neprekvapuje, že ten, ktorému volá řiditel, musí podľa toho zákona skončiť. A keď nie inak, tak v jeho prechodnom ustanovení.
Vitteková, Anna, poslankyňa NR SR (2014-09-11):
Ďalej, pani predsedajúca, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre financie a rozpočet, výboru pre sociálne veci, výboru pre obranu a bezpečnosť a výboru pre ľudské práva a národnostné menšiny. Ďalej, že za gestorský výbor určuje ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v prvom čítaní.
Slyško, Peter, poslanec NR SR (2023-11-23):
74. Ďakujem pekne za slovo, pán minister. Ďakujeme za úvodnú reč a špeciálne za tú časť, kde ste nám priblížil, ako to celé fungovalo, zopakoval prepojenia a celé pozadie. Ja vnímam, že tu stojí pred nami minister, ktorý napĺňa to, čo pred voľbami deklaroval a vôľu ľudí. Riadi sa zákonom a to, že dočasne postavil mimo výkonu služby podozrivých a pripomínam nielen čurillovcov. A my tu ideme obhajovať ako čo? Alebo nebodaj ešte tvrdiť, že takíto ľudia mali ostať v službe? A taktiež ohľadne policajného prezidenta snáď naozaj nemyslíme vážne, že minister má poprosiť policajného prezidenta alebo nejakým takým spôsobom. Počuli sme tu naozaj množstvo faktov, príbehov a ja verím, že toto všetko ľudia vnímajú. Pán minister, našu podporu máš!
Martvoň, Anton, poslanec NR SR (2012-09-11):
Vážený pán minister, vážená pani predsedajúca, vážené panie poslankyne, poslanci, vážení prítomní. Ústavnoprávny výbor NR SR ma 4. septembra 2012 určil za spravodajcu k vládnemu návrhu zákona, ktorým sa mení a dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač č. 169. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Predkladaný návrh zákona bol vypracovaný na základe plánu legislatívnych úloh vlády Slovenskej republiky na rok 2012. Vládny návrh zákona bol doručený poslancom v zákonom stanovenej 15-dňovej lehote pred schôdzou NR SR, na ktorej sa uskutočňuje jeho prvé čítanie. Konštatujem, že návrh spĺňa po formálnoprávnej stránke náležitosti uvedené v § 67 a 68 zákona o rokovacom poriadku, ako aj náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Predpokladaný vládny návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, ako aj so zákonmi a s právom Európskej únie. Predkladaný návrh zákona nezakladá vplyvy na rozpočet verejnej správy, životné prostredie, ani na informatizáciu spoločnosti. Návrh zákona má pozitívne sociálne vplyvy, ako aj pozitívny vplyv na podnikateľské prostredie. Pripojená doložka zlučiteľnosti návrhu právneho predpisu s právom EÚ spĺňa náležitosti uvedené v čl. 3 legislatívnych pravidiel tvorby zákonov. Vyplýva z nej, že problematika návrhu právneho predpisu je upravená v práve EÚ a nie je obsiahnutá v judikatúre Súdneho dvora Európskej únie. Osobitná časť dôvodovej správy obsahuje odôvodnenie ustanovení navrhovaného zákona. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada Slovenskej republiky uzniesla podľa § 73, ods. 3 písm. c) zákona o rokovacom poriadku na tom, že po rozprave uvedený vládny návrh zákona prerokuje v druhom čítaní. V súlade s rozhodnutím predsedu NR SR z 10. augusta 2012 č. 162 navrhujem, aby vládny návrh zákona prerokovali: Ústavnoprávny výbor NR SR, Výbor NR SR pre obranu a bezpečnosť a Výbor NR SR pre ľudské práva a národnostné menšiny. Za gestorský výbor navrhujem Ústavnoprávny výbor NR SR. Odporúčam, aby výbory predmetný vládny návrh zákona prerokovali v druhom čítaní do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, prosím vás, otvorte všeobecnú rozpravu.
Hrnčiar, Andrej, podpredseda NR SR (2017-09-05):
Ďakujem. Končím možnosť nahlásiť sa s faktickými poznámkami. Štyri faktické poznámky na vystúpenie pána ministra. Nech sa páči, pán poslanec Heger.
Gašpar, Tibor, podpredseda NR SR (2024-10-02):
Ďakujem. Tak budeme pokračovať. Máme prítomného už aj pána ministra, aj spravodajcu. Takže s faktickými poznámkami na dopoludňajšie vystúpenie podpredsedu Národnej rady Tibora Gašpara boli prihlásení ešte poslanci... Môžte mi to vysvietiť? Ďakujem. Takže budeme pokračovať faktickou poznámkou pána poslanca Kalivodu. Nech sa páči, máte slovo.
Danko, Andrej, predseda NR SR (2018-11-29):
Ďakujem. Na vystúpenie pána poslanca dve faktické. Uzatváram možnosť prihlásenia. Pán poslanec Paška.
M. Dzurinda, predseda vlády SR: (2002-02-14):
J. Migaš, predseda NR SR: Pani poslankyňa, chcete položiť doplňujúcu otázku? Nech sa páči. Zapnite mikrofón pani poslankyne Slavkovskej, nech sa páči. E. Slavkovská, poslankyňa: Ďakujem pekne. Vážený pán premiér, chcela by som doplniť otázku. To je všetko pekné, že aj pani exministerka Schmögnerová podala nejaké podnety, aj viceprezident Policajného zboru sa dokonca nechal v médiách počuť, že polícia sa už okolo tohto prípadu motá dva roky. Je to pekne dlhé obdobie. Ale mňa by zaujímalo, keď tu teda boli také podozrenia, prečo nevystúpilo, trebárs, ministerstvo vnútra v médiách s týmto konkrétne. Lebo ja sa pamätám, že asi pred rokom, keď bol na ministerstve pán exminister Pittner, tak pán Ivor ako televízna hviezda vždy oznamoval podnety na započatie trestných stíhaní, ani nie na základe nejakých podkladov, ale iba na základe indícií. Keby s týmto, o čom hovoríme, s podnetom pani ministerky Schmögnerovej a Policajného zboru boli oboznamovali občanov prostredníctvom médií, tak som presvedčená, že by sa bolo dalo zabrániť tým škodám, pretože ľudia by už boli videli, že do takýchto spoločností nemožno vkladať peniaze. Opakujem moju otázku, prečo sa indície o nejakej trestnej činnosti alebo podnetu z podozrenia o trestných činoch sprenevery a podvodu neinformovala verejnosť prostredníctvom médií. J. Migaš, predseda NR SR: Nech sa páči, pán predseda vlády.
Pellegrini, Peter, predseda NR SR (2014-12-11):
Prezentujme sa a hlasujme o návrhu spravodajcu prerokovať tento návrh zákona v druhom čítaní. (Hlasovanie.) Prítomných 136 poslancov, za bolo 56, proti 1, zdržalo sa 77, nehlasovali 2. Návrh sme neschválili. No a na záver poprosím pána poslanca Mikuša, aby uviedol hlasovanie k návrhu poslanca Drobu na vydanie zákona, ktorým sa mení a dopĺňa stavebný zákon, tlač 1231. Nech sa páči, pán poslanec. [Hlasovanie o návrhu poslanca Národnej rady Slovenskej republiky Juraja Drobu na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 1231.]
Kuffa, Štefan, poslanec NR SR (2014-02-05):
Mňa to neruší, pani podpredsedníčka, ja to prežijem, tak to sme takí, to je taký normálny ruch pracovný, takže spokojne. No, že chcem povedať takúto skutočnosť, pokiaľ je to čo len trochu možné tak, aby ten pacient bol v tej domácej starostlivosti, domácej zdravotnej starostlivosti, a ideálom je to, keď ten lekár, zdravotná sestra prichádza domov. Zvlášť je to u zomierajúcich ľudí a najcitlivejšia téma alebo najcitlivejšia problematika je práve, ak sú zomierajúce deti. To je veľmi ťažké. Ono je to ťažké veľmi nie pre toho samotného pacienta a pre to dieťa, aj keď nechcem to tak zľahčovať, lebo mať nevyliečiteľnú chorobu, ale deti, tak zo skúsenosti môžem povedať, že oveľa lepšie psychicky znášajú tú skutočnosť, a to identifikovanie sa s tým, s tou nevyliečiteľnou chorobou ako my, rodičia a dospelí, ktorí poskytujeme im túto službu. Deti sú oveľa lepšie ako na tom. Takže len toľko som chcel na tú kolegynku Luciu reagovať, že áno, tie mobilné hospice majú svoj význam a robia tú, to spoločné dobro, avšak, avšak veľakrát to, no v podstate ten dosah, že mali, to som chcel povedať... Keď ešte ten príklad tak zdôrazním, a veľmi častým javom je v tej našej regionálnej spádovej oblasti, kde máme tie rómske komunity, tak tu nie je tá cesta a je problém možno tuná v Bratislave, keby ten lekár prichádzal len v rámci mesta, do tej domácej starostlivosti, ale tuná častokrát ten lekár musí sadať do toho auta a ísť do susednej obce alebo susedných obcí, lebo tam sú spádové obce, ktoré má vo svojom, vo svojom obvode, a to nie je jednoduché. Vykonať takú návštevu, to môže trvať aj dve hodiny, dve hodiny času, ktorý potrebuje ten lekár, aby vykonal tú domácu zdravotnú starostlivosť. Potom nezanedbateľná vec je tou skutočnosťou, že ten lekár v rámci psychohygieny potrebuje mať aj naozaj aj priestor na ten oddych. Ak by sme toto naozaj schválili a zaviedli, neviem si to dostatočne predstaviť, lebo by odambuloval tých 8 hodín na svojom pracovisku, a potom byť ešte do rána k dispozícii ľuďom. Myslím si, že toto je dostatočne zabezpečená tá zdravotná starostlivosť. Môj názor je taký, nevnucujem ho nikomu, ale podľa toho, že kde, v akých regiónoch a v akých mestách, ale napr. u nás v okrese Kežmarok je to tak, že cez týždeň je tá služba pediatrov zabezpečovaná každý deň do deviatej večer a od deviatej do rána je táto služba zabezpečená na detskom oddelení. Teda tá starostlivosť je v podstate o tie deti aj zvonku nonstop. No, tú rómsku komunitu nechcem toľko ohýbať, ale skutočne veľmi častým javom je a frflú na to aj samotní záchrancovia, aj samotní lekári a zdravotníci, že práve Rómovia veľmi často a častokrát RZP-čku používajú ako taxík, lebo sa potrebujú z tej obce doviezť do toho mesta, no a potom ešte si robia nároky, že ako je možné, že nemajú spiatočný lístok naspäť. Ja len toľko ešte k tomu by som chcel dodať. Ďakujem za pozornosť.
Vaľová, Jana, poslankyňa NR SR (2020-02-20):
Takže chcem sa spýtať, keď ste tu všetci sľubovali, ja viem, že vás to vyrušuje, keď rozprávam o dôchodkoch a vtedy potrebujete vyrývať, aby ste ma prerušili, takže chcem povedať... Pán Budaj, nevykrikujte! Takže chcem povedať, že v druhom pilieri ste sľubovali ľuďom švajčiarske dôchodky, tu ste všetci sedeli. A dokonca ja keď som povedala, že pani Radičová a pán Brocka, keďže sa to písalo a som sa ich spýtala, sa neprihlásili ani do druhého piliera, čo ľudí presviedčali, aké je to úžasné, kde dneska majú ľudia z toho 20-eurové dôchodky, dvadsať... (Prerušenie vystúpenia časomerom.)
Kolesík, Andrej, poslanec NR SR (2010-11-04):
Ďakujem, pán predseda. Na tajné hlasovanie o návrhu na voľbu kandidáta na vymenovanie za generálneho prokurátora Slovenskej republiky bolo v opakovanej voľbe vydaných a poslanci si osobne prevzali 144 hlasovacích lístkov. Teda na opakovanej voľbe bolo prítomných 144 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidáta na vymenovanie za generálneho prokurátora Slovenskej republiky v opakovanej voľbe 27 poslancov neodovzdalo hlasovacie lístky. Zo 117 odovzdaných hlasovacích lístkov boli 2 neplatné a 115 platných. Podľa platných hlasovacích lístkov overovatelia zistili, že - za Evu Mišíkovú hlasovalo za 47 poslancov, proti 66 poslancov, zdržali sa hlasovania 2 poslanci, - za Dobroslava Trnku hlasovalo za 68 poslancov, proti 41 poslancov, zdržalo sa hlasovania 6 poslancov. Na schválenie na voľbu kandidáta na vymenovanie za generálneho prokurátora Slovenskej republiky je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní nebol ani v opakovanej voľbe zvolený žiadny kandidát na vymenovanie za generálneho prokurátora Slovenskej republiky. Podľa volebného poriadku sa vykoná nová voľba. Skončil som, ďakujem, pán predseda.
Žiga, Peter, poslanec NR SR (2020-07-24):
Ďakujem, kolegovia, za milé pripomienky. Pán Kazda, ja som naznačoval, že pán premiér by sa mal zúčastňovať chôdze. Tak ako uteká od problémov a zakrýva sa pri ich riešení rôznymi figovými listami, aj dnes na tomto rokovaní nie je účastný. Už sa bol navečerať doma u rodinky, tak už sa aj vrátil medzitým, tak by sa tu mohol a zúčastňovať tohto, tejto schôdze, odvolávame jeho, vláda je podriadená Národnej rade a nemusím vám asi vys..., vy..., vysvetľovať, aké sú kompetencie jednotlivých orgánov štátnej správy a Národnej rady a vlády. Pán Čekovský, vy ste ešte mladý človek, naštudujte si, keď niečo hovoríte, aby ste to hovorili presne a exaktne, naštudujte si aj históriu týchto problémov, ktoré, o ktorých hovoríte, lebo potom vyzeráte smiešne. Ďakujem pekne.
Ľ. Kaník, minister práce, sociálnych vecí a rodiny SR: (2004-02-05):
Ďakujem.
Dolinková, Zuzana, ministerka zdravotníctva SR (2024-01-25):
Vážený pán poslanec, poľská strana nikdy na spoločných rokovaniach neavizovala plány a potrebu budovania rýchlostnej cesty v koridore, v koridore Nowy Sacz – Piwniczna Zdrój. Investuje v tejto trase do existujúcej cesty DK87 a zaoberá sa len otázkou prípadných obchvatov Piwniczna Zdrój. Úsek Stará Ľubovňa – Mníšek nad Papradnom, cesta I/68 bol riešený v rámci štúdie realizovateľnosti I/68 Mníšek nad Popradom – Prešov z roku 2018 a bol vyhodnotený ako kapacitne postačujúci, nezodpovedá však parametrom cesty I. triedy. Úsek Stará Ľubovňa – Poprad, cesta I/66 a I/77 bol riešený v rámci štúdie realizovateľnosti I/67, I/66, I/77 Rožňava – Bardejovské kúpele z roku 2019. Predmetná štúdia preukázala potrebu vybudovania obchvatov Veľká Lomnica, Huncovce, Kežmarok a vo výhľade aj Spišská Belá. Zvyšné úseky boli hodnotené ako kapacitne postačujúce aj vo výhľade avšak s potrebou ich rekonštrukcie a realizácie úprav na zvýšenie bezpečnostného štandardu, nakoľko ich stav v niektorých miestach nezodpovedá parametrom cesty I. triedy. Napriek tomu ministerstvo požiadalo Národnú diaľničnú spoločnosť, a. s., o zabezpečenie vypracovania štúdie realizovateľnosti cestného prepojenia v koridore Poprad – Mníšek nad Popradom, štátna hranica Slovensko/Poľsko, predmetná štúdia realizovateľnosti by mala preveriť potrebu a zdôvodnenie opodstatnenosti výstavby plného profilu alebo polovičného profilu rýchlostnej cesty v uvedenej trase, prípadne jej výsledkom môže byť aj návrh iných riešení tohto cestného prepojenia. Daná štúdia by mala priniesť aj odpovede k optimalizácií už odhadovaných nákladov a riešení, ktoré boli uvedené v predchádzajúcich štúdiách, a to či už zmenou trasovania, alebo zjednodušením technického riešenia, menší rozsah investície, zjednodušenie mostov či križovatiek. Odhadovaný finančný náklad na predmetnú štúdiu 560-tisíc eur. Harmonogram prípravy a výstavby projektov cestnej infraštruktúry, aktualizácia z roku 2023, ktorý vzala vláda Slovenskej republiky na vedomie na svojom rokovaní dňa 12. 6. 2023 uvažuje aj s financovaním v roku 2025. Chcem vás však ubezpečiť, že ministerstvo dopravy Slovenskej republiky v spolupráci so Slovenskou správou ciest robia všetky potrebné kroky k tomu, aby boli odstránené všetky problematické miesta na cestách I. triedy. Pri formovaní štátneho rozpočtu a príprave strategických materiálov dlhodobo upozorňujeme na negatívne dôsledky nedostatočne financovanej údržby ciest a nedostatočného objemu financií rozpočtovaných na prípravu a výstavbu, respektíve rekonštrukcie ciest I. triedy a navrhujeme podstatne navýšiť bežné aj kapitálové výdavky, ktoré sú potrebné na zastavenie degradácie cestnej siete, odstránenie havarijných stavov a udržanie cestnej siete v kvalitatívne dostačujúcom prevádzkyschopnom stave. Naším záujmom je zosúladiť plánované riešenia s finančnými možnosťami štátu s dôrazom na potreby jednotlivých regiónov. Ďakujem pekne.
Jurinová, Erika, podpredsedníčka NR SR (2015-09-25):
Ďakujem, pani poslankyňa. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Prerušujem rokovanie o tomto bode programu. Pristúpime k prvému čítaniu o návrhu poslankýň Národnej rady Slovenskej republiky Viery Šedivcovej, Viery Tomanovej, Svetlany Pavlovičovej, Márie Janíkovej a Evy Hufkovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov . Návrh zákona je uverejnený ako tlač 1634. Návrh na jeho pridelenie na prerokovanie výborom je v rozhodnutí č. 1656. Nech sa páči, pani poslankyňa, máte slovo.
P. Farkas, poslanec: (2001-11-09):
J. Migaš, predseda NR SR: Hlasujeme o bode č. 9 zo spoločnej správy s odporúčaním gestorského výboru schváliť ho. Hlasujme o bode č. 9 zo spoločnej správy. Gestorský výbor odporúča tento návrh schváliť. Deväť. Pokoj v rokovacej miestnosti, pretože spravodajca presne povedal o bode č. 9 schváliť, ale nepočúva sa a potom sa pýtame ešte druhýkrát, takže pokoj v rokovacej miestnosti by som požiadal. Hlasujeme. (Hlasovanie.) Prítomných je 110 poslancov, za 85, proti 1, zdržalo sa 20,  nehlasovali 4. Tento návrh sme schválili. Ďalej.
Laššáková, Jana, podpredsedníčka NR SR (2014-02-04):
Pán poslanec Hlina. Nechce reagovať. Pán poslanec Kadúc, nech sa páči, máte slovo.
M. Hort, podpredseda NR SR: (2009-02-12):
(Prestávka.) (Po prestávke.)
Jahnátek, Ľubomír, minister pôdohospodárstva a rozvoja vidieka SR (2013-10-18):
Ďakujem pekne. Ja zareagujem, lebo tá diskusia ide, myslím si, že vcelku dobrým smerom, veď je pohľad každého na problém. Ja nevyčítam každému názor, ja sa vyjadrím len k pánu Simonovi. Pán Simon, viete v čom bola tá lumpárina vaša? Vy ste nechali kuriéra stáť nad generálnym riaditeľom lesov, aby vám to rýchlo podpísal a v priebehu niekoľkých hodín ste to mali zapísané v katastri. Ja vám to vyčítam, to je tá lumpárina. Bohužiaľ, bola v súlade so zákonom, ale vy ste to tak tlačili, lebo ste nevedeli, kto nastúpi na funkciu a že, nedajboh, by vám to zastavil. Vy ste to jednoducho dali zapísať na katastri a už sa s tým nedalo nič robiť. Toto je moje vyjadrenie, ale ešte raz trvám na tom, lumpárina je v tom, že ste donútili generálneho riaditeľa to rýchlo podpísať. Kuriér vami poslaný stál nad ním a rovno to niesol do katastra, aby sa to rýchlo zavkladovalo, lebo ste nevedeli, kto bude nový minister. Takže tu neprekrúcajte fakty a že to bola lumpárina, to vám opakujem ešte raz. Ďakujem.
Susko, Boris, poslanec NR SR (2015-12-09):
Ďakujem pekne za slovo. Vážená pani predsedajúca, vážené panie poslankyne, páni poslanci, dovoľte, aby som vás informoval o prerokovaní uvedeného návrhu zákona v Ústavnoprávnom výbore Národnej rady. Národná rada pridelila návrh zákona na prerokovanie ústavnoprávnemu výboru, a to aj ako gestorskému výboru, a určila lehotu na jeho prerokovanie. Poslanci Národnej rady, ktorí nie sú členmi výboru, ktorému bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona ústavnoprávny výbor prerokoval a odporúčal ho Národnej rade schváliť. Z uznesenia ústavnoprávneho výboru vyplýva 10 pozmeňujúcich a doplňujúcich návrhov, ktoré sú uvedené v časti IV tejto spoločnej správy. Gestorský výbor odporúča o všetkých pozmeňujúcich a doplňujúcich návrhoch uvedených pod bodmi 1 až 10 hlasovať spoločne s odporúčaním schváliť. Gestorský výbor zároveň odporúča Národnej rade návrh zákona schváliť aj ako celok, a to v znení uvedených pozmeňujúcich a doplňujúcich návrhov. Správa ústavnoprávneho výboru o prerokovaní návrhu zákona (tlač 1684a) bola schválená uznesením ústavnoprávneho výboru č. 749 z 10. novembra 2015. Týmto uznesením ma zároveň výbor ako spravodajcu poveril, aby som na schôdzi Národnej rady informoval o výsledku rokovania výboru a pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Pani predsedajúca, skončil som, otvorte, prosím, rozpravu.
Hrnčiar, Andrej, podpredseda NR SR (2018-10-23):
Ďakujem. Ďakujem za účasť a vyhlasujem 35. schôdzu za skončenú. (Rokovanie 35. schôdze NR SR sa skončilo o 1.35 hodine.)
Laššáková, Jana, podpredsedníčka NR SR (2014-02-12):
Pán poslanec, v rokovacej sále nemá sa používať mobilný telefón a normálne necháte tu všetkých čakať, takže nie je to fér! Nech sa páči, pokračujte.
Laššáková, Jana, podpredsedníčka NR SR (2015-11-12):
Teraz prosím spoločného spravodajcu z výboru pre obranu a bezpečnosť poslanca Mariána Kovačócyho, aby podal správu o výsledku prerokovania návrhu vo výboroch. Nech sa páči, pán spravodajca.
P. Gabura, poslanec: (2008-02-13):
Ja by som bol rád, keby sme v budúcnosti otočili diskusiu k tomu, ako zvýšiť populáciu na Slovensku, ako urobiť trebárs povolanie matky, ako nastúpiť také trendy, ktorými by sa rodičovstvo, rodina, deti a slušne usporiadané rodiny stali prioritami tejto spoločnosti. Ja verím aspoň po osobných konzultáciách s mnohými vami, že tu v tomto parlamente je na to priestor, aby sme sa posunuli týmto smerom. Tak poďme a skúsme ísť týmto smerom a vyriešime, verte, vyriešime si aj dôchodkové problémy. Ďakujem.
M. Urbáni, poslanec: (2007-05-11):
Pán poslanec Cabaj detailne vysvetlil, prečo je to potrebné, čiže chcem ho podporiť a chcem povedať, že mali by sme všetci podporiť, aby pri rozpočte štátu, ktorý je, myslím si, že dosť veľký a stále sa nájde priestor, aby sme vedeli zaplatiť priame prenosy, občania na to majú nárok a mali by sme to všetci podporiť. Ďakujem.
Kuriak, Milan, poslanec NR SR (2021-10-27):
Vážený pán predsedajúci, vážený pán minister, vážení, vážené kolegyne, vážení kolegovia, predseda Národnej rady Slovenskej republiky rozhodnutím č. 772 z 18. októbra 2021 pridelil výboru pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností v znení neskorších predpisov (tlač 744), s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre hospodárske záležitosti prerokoval návrh vlády na skrátené legislatívne konanie na svojej 77. schôdzi dňa 19. októbra 2021. Uznesením č. 234 odporúča Národnej rade Slovenskej republiky tento návrh schváliť s tým, že prvé, druhé a tretie čítanie sa uskutočnia na 48. schôdzi Národnej rady. Vážený pán predsedajúci, otvorte, prosím, rozpravu.
Vašečka, Richard, poslanec NR SR (2020-05-13):
Ďakujem za slovo. Ďakujem za reakcie aj za prípadné ocenenia alebo podporu. Krátko odpoviem na otázky. Čo sa týka budúcnosti pani ombudsmanky, jej volebného obdobia a následne ďalšieho, k tomu sa neviem teraz vyjadriť. Ja za seba môžem povedať, že ja som jej svoj hlas nedal pri voľbe pred troma rokmi, a ak by znova kandidovala, tak za takýchto okolností by som jej ho nedal znova. Ale určite viem, čo budem, pracovať na tom, aby sme mali v marci 2022 kandidáta na ombudsmana, ktorý bude, tak ako to povedala pani poslankyňa Záborská s jej slovami, mať vyváženejší prístup. Nemyslím si, že potrebujeme nejakého liberálneho alebo konzervatívneho ombudsmana, potrebujeme človeka, ktorý bude naozaj vyvážený a ktorý bude dbať na práva všetkých, nielen podľa nejakých, ja to znova nazveme, aj keď to možno znie tak tvrdo, podľa nejakých ideologických šablón, ale bude počúvať a bude pracovať pre všetkých. Ďakujem.
R. Zajac, minister zdravotníctva SR: (2003-12-04):
Z. Martináková, podpredsedníčka NR SR: To, pán minister... Nech sa páči, pán Mikloško. Pán minister nemôže požiadať o prestávku. Nech sa páči, pán poslanec Mikloško. Zapnite mikrofón pánovi poslancovi Mikloškovi, s procedurálnym návrhom.
Šeliga, Juraj, podpredseda NR SR (2020-10-20):
Prezentujme sa, prosím, a hlasujme. (Hlasovanie.) Prítomných 121, za 24, proti 51, zdržalo sa 45, nehlasoval 1. Konštatujem, že tento bod 5 z informácie sme neschválili. Nech sa páči.
Sulík, Richard, predseda NR SR (2011-09-13):
Ďakujem pekne. A teraz sa do rozpravy prihlásil pán podpredseda parlamentu podľa príslušného paragrafu rokovacieho poriadku Milan Hort. Nech sa páči, máš slovo.
Kollár, Boris, predseda NR SR (2020-04-03):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem... Nie, pardon, prihlásil sa jeden. Pán poslanec Kuffa, nech sa páči, máte slovo.
Paška, Pavol, predseda NR SR (2013-09-12):
Hlasujeme. (Hlasovanie.) 144 prítomných, 120 bolo za, 23 sa zdržalo, 1 nehlasoval. Máte súhlas, pán spravodajca.
Hraško, Igor, poslanec NR SR (2014-03-25):
Pán Madej, hovorili ste, že vám nedáva logiku odvolávanie ministra. No mne nedáva logiku rozkrádanie nášho štátu, zákonné preklepávanie financií svojim lokajom, nedáva mi logiku korupcia pod vedením vašej vlády a vašich ministrov a koniec koncov aj vašich poslancov. Hovorili ste o opozičnej politike a hovoria to aj iní vaši kolegovia, vraj sme tu vniesli hulvátstvo. No viete, poviem vám to takto, že ak by ste naozaj robili vy politiku, ktorá by reálne pomáhala všetkým občanom Slovenska, nielen vybraným, tak my by sme tu dneska ani nemuseli sedieť. Ale nakoľko vy robíte politiku, ktorú robíte a robil ju aj Mečiar kedysi a ten tu už dneska nesedí, chvalabohu a už nesedí nikde, už si len voľká vo svojej vilke. (Hlasy v pléne.) Mal by sedieť, áno, niekde inde. Vy máte spriaznené médiá, ak sa tam náhodou dostane niekto z nás, ide skôr o zosmiešňovanie, nie o našu reálnu prácu. Tak sa potom nečudujte, že musíme vyťahovať naozaj všetko možné, čo by nám pomohlo do tých médií sa dostať a tam ukázať pravdu a ukázať tie argumenty, ktoré svedčia proti vám, že nerobíte pre občanov Slovenska, robíte len pre vás, pre vašich lokajov a aj naďalej mienite okrádať občanov celej našej krajiny. A hovorili ste aj o tom, že minister urobil dovolanie v 31 prípadoch. Áno, ale len raz, jediný raz odložil výkon trestu. A to je práve tento prípad. Nezdá sa vám to trochu čudné? Lebo mne áno.
Hraško, Igor, poslanec NR SR (2015-06-26):
Ďakujem pekne, pán predseda. Dajte, prosím, hlasovať o tom, že sa Národná rada uzniesla na tom, že podľa § 73 ods. 3 písm. c) postupuje predmetný návrh zákona do druhého čítania.
Viskupič, Jozef, poslanec NR SR (2010-11-30):
Ďakujem. Budeme hlasovať osobitne o bode 18, ktorý vyňala pani poslankyňa Kiššová, pretože k nemu predložila iný návrh, s odporúčaním gestorského výboru schváliť ho.
J. Šimko, poslanec: (2003-07-02):
Z. Martináková, podpredsedníčka NR SR: Prosím, prezentujme sa a hlasujme o návrhu zákona ako o celku. (Hlasovanie.) Prítomných je 130 poslancov, za 102,  proti 15, zdržalo sa 10, nehlasovali 3. Konštatujem, že sme schválili vládny návrh novely zákona o súkromných bezpečnostných službách. Pokračujeme druhým čítaním o vládnom návrhu zákona, ktorým sa mení a dopĺňa zákon Slovenskej národnej rady č. 564/1991 Zb. o obecnej polícii v znení neskorších predpisov. Vládny návrh zákona ste pred prvým čítaním dostali ako tlač 185, spoločnú správu výborov máte ako tlač 185a. Pán minister vnútra, prosím, aby ste vládny návrh zákona odôvodnili v snemovni. Nech sa páči.
Uhrík, Milan, poslanec NR SR (2019-02-05):
Ďakujem. Ja by som to doplnil alebo by som reagoval na dva také... (Prerušenie vystúpenia predsedajúcou.)
Hrnčiar, Andrej, podpredseda NR SR (2017-06-15):
Reakcia na faktické poznámky, pán poslanec Šebej.
Sulík, Richard, predseda NR SR (2010-10-14):
Ďakujem pekne. Pán poslanec Jasaň.
Blanár, Juraj, podpredseda NR SR (2023-02-07):
Opäť poprosím pani spravodajkyňu Miriam Šutekovú, aby podala spravodajskú informáciu za gestorský výbor pre hospodárske záležitosti k tomuto návrhu. Nech sa páči.
Hrnčiar, Andrej, podpredseda NR SR (2017-04-05):
Takže.
Bugár, Béla, podpredseda NR SR (2016-12-06):
Nech sa páči, najprv budeme hlasovať o procedurálnom návrhu vrátiť návrh zákona na prepracovanie. (Hlasovanie.) Prítomných 142 poslancov, za 51, proti 69, 22 poslancov sa zdržalo hlasovania. Konštatujem, že procedurálny návrh sme neschválili. Nech sa páči, môžeme pokračovať.
Puci, Róbert, poslanec NR SR (2018-05-15):
Pán predsedajúci, keďže sme hlasovali o pozmeňujúcich a doplňujúcich návrhoch zo spoločnej správy a mojom pozmeňujúcom návrhu, ktorý odznel v rozprave, a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Poliačik, Martin, poslanec NR SR (2014-11-10):
To isté.
Érsek, Arpád, poslanec NR SR (2014-07-10):
Ďakujem za slovo. Ja by som trošku to videl aj z iného pohľadu. A viem to povedať z vlastnej skúsenosti, čo sa týka športu, mládeže a využitia voľného času alebo voľného dňa v týždni, nakoľko musím povedať jednu vec, že odkedy otvorili nákupné centrá, teraz nebudem hovoriť o predavačkách, na Slovensku a hlavne vo veľkých mestách, klesla iniciatíva mládeže v športe. Čiže mladí ten svoj voľný čas, ktorý majú po škole, využívajú prechádzkou v nákupnom centre. A myslím si, že to nesmeruje k tomu. Druhá vec, s ktorou mám tiež problém, je jeden voľný deň pre celú rodinu, keď tá celá rodina môže byť doma spolu a nemusí ísť zas spolu do nákupného centra. Ja vidím problém v týchto veľkých mestách, že tieto nákupné centrá, ktoré otvorili, takú veľkú škálu a paletu služieb ponúkajú ľuďom, že nie je to ono, keď sú otvorené a vyberieme z toho len určité segmenty tak, že toto bude zatvorené a to druhé môže byť otvorené. Ja si myslím, že tie nákupné centrá negatívne pôsobia na rodinný život, pretože aj keď niektoré „zamestnankyne", nechcem spomenúť predavačky, nebudú pracovať v nedeľu, tak pôjdu s celou rodinou, a to je tu chyba, do toho nákupného centra sa prechádzať a nebudú robiť nič pre seba. Tam sa najedia, dajú si nedeľňajší obed a nedeľňajšia spoločná siesta rodín vypadáva. S týmto ja mám problém a chcem to práve premietnuť do toho športu, aké negatívne vplyvy mali otvorené sedem dní do týždňa nákupné centrá. Ďakujem.
Kaliňák, Robert, podpredseda vlády a minister vnútra SR (2018-01-31):
Ďakujem pekne, vážený pán predseda. Dámy poslankyne, páni poslanci, predloženým návrhom zákona o Policajnom zbore sa predkladá upravenie smernice európskeho, Európskej únie smerom k prebratiu tzv. PNR, to znamená zoznamu leteckých prepravcov a zoznamu pasažierov, ktorých prepravujú, v súvislosti s bojom proti terorizmu a s okolnosťami, ktoré donedávna bránili k možnej monitorova..., možnému monitorovaniu nebezpečných osôb. O tejto téme sa hovorí už viac ako 10 rokov, v podstate od prvých útokov v Londýne v roku 2005, konečne sa to dostáva do života. Myslím si, že je to veľmi efektívne riešenie, akým spôsobom chrániť našich občanov pred možným nebezpečenstvom. Ďakujem pekne.
Herák, Ján, poslanec NR SR (2021-02-04):
Ďakujem. Na návrh pána poslanca Richtera dajte, prosím, hlasovať osobitne o bode 6 zo spoločnej správy, odporúčanie gestorského výboru je schváliť.
Bugár, Béla, podpredseda NR SR (2017-09-14):
Ďalšia námietka. Nech sa páči, prezentujme sa a hlasujme. (Hlasovanie.) Prítomných 136 poslancov, za 45, proti 77, zdržalo sa 12 poslancov, 2 nehlasovali. Námietka nebola schválená. Nech sa páči.
Grendel, Gábor, podpredseda NR SR (2022-02-25):
Poprosím kolegov, aby netelefonovali v rokovacej sále. Pán poslanec Pellegrini s reakciou na faktické poznámky.
Laurenčík, Milan, podpredseda NR SR (2021-06-25):
Ďakujem. Na vaše vystúpenie evidujem štyri faktické poznámky. Končím možnosť prihlásiť sa s faktickou poznámkou. Ako prvý vystúpi pán poslanec Miroslav Suja.
Šimečka, Michal, podpredseda NR SR (2024-09-10):
Ďakujem veľmi pekne. Otváram všeobecnú rozpravu. Dostal som tri prihlášky do písomnej rozpravy. Ako prvá vystúpi za klub PS pani poslankyňa Kalmárová, nech sa páči.
Bugár, Béla, podpredseda NR SR (2017-09-19):
Pán kolega...
Paška, Jaroslav, poslanec NR SR (2019-02-18):
Ďakujem za slovo, pani predsedajúca. Vážená pani ministerka, ja žasnem. Ja žasnem nad tým, že vás chcú odvolávať preto, že z obdobia pána, fungovania pána ministra Draxlera boli nevyčerpané fondy a že vás berie na zodpovednosť zostava členov školského výboru za toto obdobie. A nazdávam sa, že naozaj naši kolegovia poslanci z opozície by potrebovali zorientovať sa v problematike školstva, v problematike kompetencií rezortu, v problematike fungovania tohto rezortu, pretože naozaj ak pani predkladateľka v priamej reči hovorí o tom, že prevádzate plnenie z nevyčerpaných eurofondov alebo z tých eurofondov pána Plavčana na štátny rozpočet, tak to je taký blud, ktorý by snáď mohla ovládať, a nemusela by s tým zaťažovať verejnosť ani Národnú radu ako s argumentom. No ale prejdem k tým stimulom, ktoré sú zrejme jadrom tohto problému, kde zase naši kolegovia nechápu, aká je úloha hodnotiteľa a aká je úloha rezortu. Zatiaľ čo rezort a zákony nastavuje systém, hodnotitelia vykonávajú hodnotenie. A hodnotenie, za hodnotenie predsa nemôžte zodpovedať vy. Vy do toho nemôžte zasahovať. Preto je dobré, že ak sú pochybnosti, že ste jednak vyvodili zodpovednosť na rezorte a že ste iniciovali vyšetrovanie týchto problémov a týchto zlyhaní, pretože, ako už vidím, pán Matovič vystrelil, že teda dajte si pozor, aby ste nedopadli ako niektorí iní ministri za SNS. A myslím, že to je brutálny nátlak a brutálne obvinenie od tohto človeka, a súčasne som zaznamenal aj istý nátlak zo strany poslancov. Pán poslanec Sopko tuná spomínal, že jedna firma dostala peniaze a druhá nedostala na geologické prieskumy a vŕtanie. Samozrejme, že zrejme ten záujem môže byť aj týmto smerom orientovaný, že proste iniciatív... (Prerušenie vystúpenia časomerom.)
Podmanický, Ján, poslanec NR SR (2015-11-11):
Asi ste avizovali, že sú tie body...
P. Paška, predseda NR SR: (2008-11-25):
Spravodajcom je pán poslanec Ďuračka. Poprosím ho, aby nás informoval o priebehu a výsledku prerokovania. Ďakujem. Máte slovo, pán poslanec.
Blanár, Juraj, podpredseda NR SR (2023-05-17):
Pán poslanec Lukáč.
Šimečka, Michal, podpredseda NR SR (2023-11-16):
Ďakujem. Pán poslanec Bartek.
Figeľ, Ján, podpredseda NR SR (2013-10-29):
Ďakujem pekne. Dámy a páni, rokujeme o písomných odpovediach – v prvom bode tohto dvojbloku – členov vlády Slovenskej republiky na interpelácie poslancov Národnej rady Slovenskej republiky, ktoré boli písomne podané do 26. septembra 2013. Máte to uvedené pod tlačou 698. Z dôvodu prehľadnosti prosím poslancov, ktorí pri jednotlivých vystúpeniach, aby uviedli číslo, pod ktorým sa odpoveď člena vlády v tejto tlači 698 nachádza, a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s touto odpoveďou. Takže otváram rozpravu. Písomne sa do rozpravy prihlásili Ján Mičovský, Pavol Zajac, Mikuláš Huba a Erika Jurinová. Prvý v poradí, nech sa páči, je Ján Mičovský z klubu, klubu OĽaNO. (Rokovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 698.)
Stredák, Anton, poslanec NR SR (2022-11-08):
To je hlavne teda k navrhovanému prechodnému ustanoveniu, v zmysle ktorého osoby, ktoré budú ku koncu roka v rade fondu vo funkcii generálneho riaditeľa a jeho námestníka, majú v týchto funkciách zotrvať až do 30. júna 2028. Verím, že na tieto moje poznámky, ktoré som vám predložil, mi rozumne odpoviete a poviete mi teda vaše názory k tomu. Ďakujem pekne.
Brocka, Július, poslanec NR SR (2013-03-26):
Je rozprava, ale najprv sa uvádza zákon, vy teraz uvádzate návrh zákona. Ja neviem, čo navrhujete. Do rozpravy potom keď sa prihlásite...
A. Belousovová, podpredsedníčka NR SR: (2008-02-14):
hodine otázok , ktorú týmto otváram. Poslanci písomne položili do včera do 12.00 hodiny 39 otázok predsedovi vlády a 35 otázok členom vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Pani poslankyne, páni poslanci, predseda vlády pán Robert Fico sa z rokovania o tomto bode programu ospravedlnil. Svojím zastupovaním poveril podpredsedu vlády pána Dušana Čaploviča, ktorého prosím, aby oboznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda vlády.
Žiga, Peter, podpredseda NR SR (2024-06-11):
Ďalší v rozprave, pán poslanec Bužo.
Valášek, Tomáš, poslanec NR SR (2024-01-09):
Vďaka, pán predsedajúci, a dovoľte mi poďakovať sa tiež kolegyni Škopovej za jedno slušné, zdvorilé, vecné a odborné vystúpenie. A možno práve, že bolo také slušné, vecné, možno aj o to efektívnejšie a kritickejšie. Položila otázku vo svojej rozprave pani kolegyňa, že aké sú dôvody na to skrátené legislatívne konanie. Nuž, kto sa pýta, občas sa aj dozvie. Ja som sa dostal asi nechtiac k jednej odpovedi od pána ministra obrany Kaliňáka, keď mi v televízii, v jednom televíznom rozhovore v TV JOJ povedal, že tým hlavným dôvodom, prečo si môže vláda dovoliť skrátené legislatívne konanie, je, lebo sme nad tým, a teraz parafrázujem, ale čo najpresnejšie, sme nad tým rozmýšľali tri a pol roka. Bodka. Čo je kúzelné vo svojej podstate hneď z viacerých príčin. Po prvé, vypovedá to strašne veľa o tom, ako málo rozumie bývalý minister vnútra podstate riadneho legislatívneho konania, ktorou, samozrejme, nie je to, aby si navrhovateľ mohol určiť a vymedziť tri a pol roka v tomto prípade na dumanie nad niečím. Celou pointou riadneho legislatívneho konania je dať šancu verejnosti, odbornej, laickej, plus ostatným orgánom štátnej správy a iným, vyjadriť sa k danému návrhu legislatívy a, samozrejme, nič takého neprebehlo. Takže je jedno, koľko nad tým navrhovateľ či ľudia blízki súčasnej koalícii rozmýšľali, to nie je argument pre vylúčenie riadneho legislatívneho konania a voľbu toho skráteného. Ono je to ešte kúzelnejšie v tom zmysle, že vypovedá aj o tých prioritách tejto koalície a tejto vlády, pretože nezachytil som, že by táto vláda v skrátenom legislatívnom konaní predkladala reformy zdravotníctva, reformy školstva a reformy dôchodkového systému či ekonomické reformy, ktoré by pomohli naštartovať rast. Hovorí to veľa o tom, že jedinou a ozajstnou príčinou, prečo táto vláda vznikla a prečo táto koalícia pretrváva, je beztrestnosť a tento zákon, táto novela je cestou k tomu, ako si ju zabezpečiť.
Paška, Pavol, predseda NR SR (2013-06-19):
(Hlasovanie.) 132 prítomných, 82 za, 1 proti, 45 sa zdržalo, 4 nehlasovali. Návrh sme schválili.
M. Číž, podpredseda NR SR: (2006-12-13):
Do rozpravy sa prihlásil pán Lebocký Tibor, pani Tkáčová Jarmila. Uzatváram možnosť prihlásiť sa ústne do rozpravy a dávam slovo spravodajcovi pánovi poslancovi Tiborovi Lebockému. Nech sa páči.
Pellegrini, Peter, predseda NR SR (2015-11-26):
Prezentujme sa a hlasujme o skrátení lehoty. (Hlasovanie.) Prítomných 121 poslancov, za hlasovalo 103 poslancov, zdržalo sa 16, nehlasovali 2. Lehotu sme skrátili, pán spravodajca.
Bugár, Béla, podpredseda NR SR (2018-06-21):
Chcem sa opýtať, je všeobecný súhlas, aby sme zajtra o 9.00 prerokovali, áno? (Súhlasná reakcia z pléna.) Ďakujem pekne. Takže vyhlasujem prestávku do 11.10 hod. a budeme pokračovať. (Prestávka.) (Po prestávke.)